open-index/open-wikipedia-markdown huggingface dataset:
อนุสรา วันทองทักษ์

**อนุสรา วันทองทักษ์** (20 มิถุนายน พ.ศ. 2529) นักร้องและนักแสดงที่มีชื่อเสียงมาจากการเข้าร่วมแข่งขันรายการเรียลลิตี้ ทรู อะคาเดมี แฟนเทเชีย ปี 2 (เดิมชื่อ ยูบีซี อะคาเดมี่ แฟนเทเชีย จัดเมื่อปี พ.ศ. 2548) ได้รับการขนานนามจากสื่อมวลชน ว่าเป็น **กลุ่มศิลปินนักล่าฝัน** ร่วมกับเพื่อน ๆ จากเวทีเดียวกัน ปัจจุบันมีผลงานการแสดงและร้องเพลงออกมามากมาย รวมถึงการเป็นพรีเซ็นเตอร์ให้กับสินค้าต่าง ๆ

## ประวัติ
อนุสรา วันทองทักษ์ หรือ เปรี้ยว เกิดเมื่อวันที่ 20 มิถุนายน พ.ศ. 2529 ที่อำเภอบ้านผือ จังหวัดอุดรธานี เริ่มเข้าวงการบันเทิง ด้วยการสมัครเข้าร่วมแข่งขันรายการ เรียลลิตี้ ทรู อะคาเดมี แฟนเทเชีย ปี 2 และผ่านเข้ารอบ 100 คน จากผู้สมัครจำนวนพันคน ด้วยบุคลิกที่สดใส และร่าเริง และสุดท้ายได้รับการคัดเลือกเข้ารอบ 12 คนสุดท้าย ที่จะต้องเข้าไปอาศัยร่วมกับผู้เข้าร่วมแข่งขันคนอื่น ในบ้านนักล่าฝัน ณ วันที่ 19 กรกฎาคม พ.ศ. 2548
 
ด้วยความสามารถในการพัฒนาตนเองทั้งด้านการแสดง และการร้องเพลงในการแข่งขันแต่ละสัปดาห์ โดยเฉพาะการแข่งขันในสัปดาห์ที่เก้าที่ร้องเพลง แบ่ง ๆ กันไป สามารถเรียกคะแนนโหวตจากผู้ชมและกลุ่มแฟนคลับเป็นจำนวนมาก ส่งผลให้ติดอันดับ 1 ใน 5 ของกลุ่มผู้ชนะเลิศ ได้รับการยอมรับจากคอมเมนเตเตอร์ รวมถึงเทรนเนอร์ว่าเป็นผู้ที่มีพัฒนาการในการแสดงและร้องเพลงมากที่สุด
 
เมื่อจบการแข่งขัน เปรี้ยวและเพื่อน ๆ ได้มีผลงานเพลงภายใต้สังกัด ยูบีซีแฟนตาเซีย (ปัจจุบันเปลี่ยนชื่อเป็น ทรูแฟนตาเซีย) เช่น อัลบั้มเร่ขายฝัน และอัลบั้มภารกิจลับ ภารกิจรัก ร่วมกับ รุจนา อุทัยวรรณ์ และ พัดชา เอนกอายุวัฒน์ ในนาม "Power Pop Girls" และเป็นนักล่าฝันหญิงคนแรกที่ได้มีผลงานการแสดงทางโทรทัศน์ ในเรื่อง สายลมกับสามเรา (ออกอากาศทาง  สถานีโทรทัศน์สีกองทัพบกช่อง 7) 
 
ปัจจุบัน เปรี้ยว จบการศึกษาปริญญาตรีคณะนิเทศศาสตร์ มหาวิทยาลัยธุรกิจบัณฑิตย์ และมีผลงานเพลงร่วมกับกลุ่มนักล่าฝัน รวมถึงผลงานการแสดงทางโทรทัศน์ และละครเวที

## ผลงาน
### ผลงานเพลง

 
### ผลงานละคร

### ผลงานละครซิทคอม
* ละครซิทคอม เป็นต่อ 2023 (รับเชิญ) รับบทเป็น อุ๊

### ผลงานโฆษณา
* พรีเซนเตอร์โอเลย์ไวท์เทนนิ่ง
* แบรนด์แอมบาสเดอร์ ฮอนด้าคลิ๊ก
* พรีเซนเตอร์ True Lucky Draw ทรูใช้ร้อย...ชิงล้าน (ร่วมกับ แจ็ค AF4)
 
### ผลงานละครเวที
* ละครเวที ทรูเอเอฟเดอะมิวสิเคิล ตอน เงิน เงิน เงิน
 
## แหล่งข้อมูลอื่น
* ทรูอาคาเดมีแฟนตาเซีย 
* ทรูอาคาเดมีแฟนตาเซีย
* เว็บบอร์ด Academy Fantasia 
* ห้องเรียลลิตี้โชว์ พันทิพดอตคอม
* เปรี้ยวดอตเน็ต 
* บ้านเปรี้ยวซ่าส์
* บ้านเปรี้ยวออฟ 
* ห้องภาพทรายแคธอิธ
 

 

หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:บุคคลจากอำเภอบ้านผือ
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
หมวดหมู่:บุคคลจากโรงเรียนอุดรพิทยานุกูล
หมวดหมู่:พุทธศาสนิกชนชาวไทย
หมวดหมู่:นักแสดงอิสระชาวไทย
มหาวิทยาลัยศิลปะเบอร์ลิน

300px|thumb
**มหาวิทยาลัยศิลปะเบอร์ลิน** (เยอรมัน: Universität der Künste Berlin - UdK) หรือ "อูเดคา" เป็นมหาวิทยาลัยในกรุงเบอร์ลิน ประเทศเยอรมนี
ก่อตั้งเมื่อ ค.ศ. 1975 โดยการควบรวมโรงเรียนวิจิตรศิลป์เบอร์ลิน (Staatlichen Hochschule für Bildende Künste) และโรงเรียนดนตรีและศิลปะการแสดงเบอร์ลิน (Staatlichen Hochschule für Musik und Darstellende Kunst) เข้าด้วยกัน 
ประวัติของมันย้อนกลับไปถึงสมัยการก่อตั้ง *Akademie der Künste* ใน ค.ศ. 1696

มหาวิทยาลัยมีสี่วิทยาลัย ซึ่งศึกษาเฉพาะทางในด้าน วิจิตรศิลป์, สถาปัตยกรรม, สื่อและการออกแบบ, ดนตรีและศิลปะการแสดง โดยมีจำนวนนักศึกษาเกือบ 4,500 คน มหาวิทยาลัยเป็นหนึ่งในสถาบันดนตรีและศิลปะที่ใหญ่ที่สุดในโลก

## แหล่งข้อมูลอื่น
* Universität der Künste Berlin  เว็บไซต์อย่างเป็นทางการของมหาวิทยาลัย

ศิลปะเบอร์ลิน
ศิลปะเบอร์ลิน
เบอร์ลิน
อ่างศิลา

**อ่างศิลา** อาจหมายถึง:
*ตำบลอ่างศิลา (จังหวัดชลบุรี)
*เทศบาลตำบลอ่างศิลา (จังหวัดชลบุรี)
*ตำบลอ่างศิลา (จังหวัดอุบลราชธานี)
*เทศบาลตำบลอ่างศิลา (จังหวัดอุบลราชธานี)
แบล็กแจ็ก

**แบล็กแจ็ก** () อาจหมายถึง

* แบล็กแจ็ก หรือ ป๊อก 21  - เกมไพ่ชนิดหนึ่ง
* แบล็กแจ็ก หมอปีศาจ (Black Jack) - การ์ตูนญี่ปุ่นแต่งโดยโอซามุ เทะซึกะ
* คุณหมอมือใหม่หัวใจเกินร้อย (Say Hello to Black Jack) - การ์ตูนญี่ปุ่น แต่งโดยเออิจิโระ ไซโต
* แบล็กแจ็ก - เรือเหาะในเกม ไฟนอลแฟนตาซี VI
มหาวิทยาลัยฟลอริดา

thumb|รูปปั้นหน้าตึกแห่งหนึ่งที่มหาวิทยาลัยฟลอริดา

**มหาวิทยาลัยฟลอริดา** (University of Florida ชื่อย่อว่า Florida หรือ UF) เป็นมหาวิทยาลัยรัฐในสหรัฐอเมริกา ตั้งอยู่ที่เมืองเกนส์วิลล์ รัฐฟลอริดา ก่อตั้งในปี พ.ศ. 2396 (ค.ศ. 1853) มหาวิทยาลัยฟลอริดาเป็นมหาวิทยาลัยที่ใหญ่อันดับหกในสหรัฐอเมริกาตามจำนวนนักเรียน โดยมีนักเรียนทั้งหมด 49,6795 คน (เทอมฤดูใบไม้ร่วง 2552) และได้งบประมาณมากเป็นอันดับ 8 ของประเทศ (ประมาณ 1.9 พันล้านเหรียญสหรัฐต่อปี) มหาวิทยาลัยประกอบด้วย 17 คณะ และศูนย์วิจัยกว่า 150 ศูนย์ มหาวิทยาลัยฟลอริดายังคงเป็นที่ค้นพบเครื่องดื่มบำรุงกำลังเกเตอร์เรด

มหาวิทยาลัยฟลอริดายังได้ชื่อว่ามีทีมกีฬาที่เก่งใน NCAA โดยสัญลักษณ์ประจำมหาวิทยาลัยคือ ฟลอริดาเกเตอส์ (Florida Gators) ซึ่งเป็นสัญลักษณ์จระเข้

## อันดับ
จากผลการสำรวจของ U.S News & World Report ประจำปี 2011 ได้จัดอันดับให้มหาวิทยาลัยฟลอริด้า อยู่ในลำดับที่ 15 ของมหาวิทยาลัยรัฐที่ดีที่สุดในสหรัฐอเมริกา   นอกจากนี้ ทาง U.S. News ยังได้จัดให้มหาวิทยาลัยฟลอริด้า ติดหนึ่งในสิบของมหาวิทยาลัยที่ได้รับความนิยมสูงสุดของสหรัฐอเมริกาอีกด้วย 

## อ้างอิง

* UF Facts

## แหล่งข้อมูลอื่น
* เว็บไซต์มหาวิทยาลัยอย่างเป็นทางการ
* สมาคมนักเรียนไทยในมหาวิทยาลัยฟลอริด้า (TSA Gator) 

ฟลอริดา
ลี้ ต๊ง

**ลี้ ต๊ง** (; ; 1 กันยายน ค.ศ. 1946  – 5 เมษายน ค.ศ. 2019) อดีตนักบินเครื่องบินรบแห่งกองทัพอากาศเวียดนามใต้ในช่วงสงครามเวียดนาม เชื้อชาติเวียดนาม สัญชาติอเมริกัน  เป็นนักเคลื่อนไหวต่อต้านลัทธิคอมมิวนิสต์

## การเคลื่อนไหวต่อต้านคอมมิวนิสต์
* **ปฏิบัติการในเวียดนาม ครั้งที่ 1**  เมื่อ พ.ศ. 2535 ลี้ ต๊ง ถูกกล่าวหาว่าได้จี้เครื่องบินของเวียดนามแอร์ไลน์ ให้บินเหนือโฮจิมินห์ซิตี เพื่อโปรยใบปลิวปลุกระดมให้ชาวเวียดนามออกมาเคลื่อนไหวต่อต้านรัฐบาล จากนั้นเขาจึงกระโดดร่มลงจากเครื่องบิน แต่ถูกทางการเวียดนามจับกุมตัว และถูกตัดสินจำคุก 20 ปี แต่ได้รับการปล่อยตัวเมื่อ พ.ศ. 2541
* **ปฏิบัติการใน[[คิวบา]]** เมื่อวันที่ 1 มกราคม พ.ศ. 2543 เดินทางจากเมืองไมแอมี รัฐฟลอริดา ไปโปรยใบปลิวเหนือกรุงฮาวานา เพื่อปลุกระดมให้มีการโค่นล้มประธานาธิบดีฟีเดล กัสโตร
* **ปฏิบัติการในเวียดนาม ครั้งที่ 2** เมื่อวันที่ 17 พฤษภาคม พ.ศ. 2543 ได้เช่าเครื่องบินจากสถาบันการบินพลเรือน อำเภอหัวหิน จังหวัดประจวบคีรีขันธ์ และบังคับให้นักบินบังคับเครื่องเข้าไปในน่านฟ้าเวียดนาม เพื่อโปรยใบปลิวเหนือเมืองโฮจิมินห์ซิตี ในขณะที่อดีตประธานาธิบดีสหรัฐอเมริกา บิล คลินตัน กำลังอยู่ระหว่างการเยือนเวียดนาม ลี้ ต๊งถูกทางการไทยจับกุมตัว หลังจากเครื่องบินลงจอด

## การดำเนินคดีในประเทศไทย
รัฐบาลเวียดนาม ได้มีหนังสือถึงกระทรวงการต่างประเทศของไทย ขอให้รัฐบาลไทยส่งตัวลี้ ต๊ง กลับไปดำเนินคดีอาญาที่ฮานอย ด้วยความผิดฐานละเมิดความมั่นคงแห่งดินแดน โดยมีหนังสือยืนยัน ว่าจะไม่ดำเนินคดีทางการเมืองกับจำเลยด้วย 

ศาลชั้นต้นมีคำตัดสินเมื่อวันที่ 7 กันยายน พ.ศ. 2549 ให้ส่งตัวลี้ ต๊ง ไปดำเนินคดีที่ประเทศเวียดนาม ซึ่งจำเลยได้ขออุทธรณ์คำตัดสิน 

ศาลอุทธรณ์มีคำตัดสินเมื่อวันที่ 3 เมษายน พ.ศ. 2550 ว่าการกระทำของลี้ ต๊ง ไม่ได้เป็นการกระทำที่ก่อให้เกิดการปัญหาเรื่องเส้นแบ่งพรมแดน ซึ่งเป็นการละเมิดความมั่นคงแห่งดินแดน ตามที่รัฐบาลเวียดนามกล่าวหา แต่ถือเป็นความผิดทางการเมืองที่ต้องห้ามส่งตัว ตามมาตรา 13 และ 14 แห่ง พ.ร.บ.ส่งผู้ร้ายข้ามแดน พ.ศ. 2472 ในขณะที่ไทยและเวียดนามไม่เคยมีข้อตกลงเรื่องการส่งตัวผู้ร้ายข้ามแดนระหว่างกัน  และให้กลับคำพิพากษาของศาลชั้นต้น

ก่อนหน้าที่ศาลจะมีคำตัดสิน กลุ่มผู้สนับสนุนลี้ ต๊ง จำนวนหนึ่ง ได้ทำการประท้วงบริเวณหน้าสถานเอกอัครราชทูตไทย และสถานกงสุลไทย ในประเทศต่าง ๆ

## อ้างอิง
* http://www.manager.co.th/Crime/ViewNews.aspx?NewsID=9500000038330 
* http://www.komchadluek.net/2007/04/03/a001_104251.php?news_id=104251

หมวดหมู่:ทหารชาวเวียดนาม
หมวดหมู่:ชาวอเมริกันเชื้อสายเวียดนาม
หมวดหมู่:บุคคลจากเว้
หมวดหมู่:นักบินที่ถูกยิงตก
ท่าอากาศยานนานาชาติเมมฟิส

**ท่าอากาศยานนานาชาติเมมฟิส** (Memphis International Airport) ตั้งอยู่ที่เมืองเมมฟิส ในเชลบี เคาน์ตี, รัฐเทนเนสซี สหรัฐอเมริกา อยู่ห่างจากตัวเมืองไปทางใต้ประมาณ 5 กิโลเมตร (3 ไมล์)

เมมฟิสเป็นท่าอากาศยานหลักของสายการบินขนส่งสินค้าเฟดเอ็กซ์ ซึ่งทำให้เมมฟิสกลายเป็นท่าอากาศยานที่มีปริมาณการขนส่งสินค้ามากที่สุดในโลก นอกจากนี้เมมฟิสยังเป็นท่าอากาศยานหลักของนอร์ทเวสต์แอร์ไลน์

## อาคารเทียบเครื่องบิน และสายการบิน
### อาคารเทียบเครื่องบิน เอ
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย สกายเวสต์
** เดลต้าคอนเนคชั่น ให้บริการโดย แอตแลนติก เซาท์อีส แอร์ไลน์
* นอร์ทเวสต์แอร์ไลน์
** นอร์ทเวสต์แอร์ไลน์ ให้บริการโดย พินนาเคิลแอร์ไลน์
** นอร์ทเวสต์แอร์ไลน์ ให้บริการโดย เมซาแอร์ไลน์

### อาคารเทียบเครื่องบิน บี
* นอร์ทเวสต์แอร์ไลน์
** นอร์ทเวสต์แอร์ลิงก์ ให้บริการโดย พินนาเคิลแอร์ไลน์

### อาคารเทียบเครื่องบิน ซี
* คอนติเนนตัล แอร์ไลน์
** คอนติเนนตัลเอ็กซ์เพรส ให้บริการโดย เอ็กซ์เพรสเจ็ตแอร์ไลน์
* นอร์ทเวสต์แอร์ไลน์
** นอร์ทเวสต์แอร์ลิงก์ ให้บริการโดย พินนาเคิลแอร์ไลน์
* ยูไนเต็ดแอร์ไลน์
** ยูไนเต็ดแอร์ไลน์ ให้บริการโดย สกายเวสต์
** ยูไนเต็ดแอร์ไลน์ ให้บริการโดย เมซาแอร์ไลน์
* ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์
** ยูเอสแอร์เวย์เอ็กซ์เพรส ให้บริการโดย พีเอสเอแอร์ไลน์
** ยูเอสแอร์เวย์เอ็กซ์เพรส ให้บริการโดย เมซาแอร์ไลน์
* อเมริกันแอร์ไลน์
** อเมริกันคอนเนคชั่น ให้บริการโดย ทรานสเตทแอร์ไลน์
** อเมริกันอีเกิล
* แอร์ทรานแอร์เวย์

## อ้างอิง

## แหล่งข้อมูลอื่น
* ท่าอากาศยานนานาชาติเมมฟิส 

ม
หมวดหมู่:สิ่งก่อสร้างในรัฐเทนเนสซี
.af

**.af** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอัฟกานิสถาน บริหารงานโดย AFGNIC ซึ่งเป็นบริการของ UNDP และเมื่อวันที่ 26 สิงหาคม 2020 .af ถูกใช้โดยโดเมน 5960

การลงทะเบียนทำได้โดยตรงที่ระดับที่สองหรือในระดับที่สามภายใต้โดเมนย่อยโดยการจัดหมวดหมู่ต่างๆ ในระดับที่สอง โดเมนระดับที่สามมีข้อจำกัดตามที่โดเมนระดับที่สองลงทะเบียนไว้ การลงทะเบียนในระดับที่สองนั้นไม่จำกัดพื้นที่ แต่มีราคาแพงกว่า ค่าธรรมเนียมทั้งหมดจะสูงกว่าสำหรับผู้ลงทะเบียนระหว่างประเทศ

โดเมน .af ได้มอบหมายให้อับดุล ราซีก ในปี 1997 หนึ่งปีหลังจากที่กลุ่มตอลิบานยึดกรุงคาบูล และก่อตั้งรัฐอิสลามแห่งอัฟกานิสถาน ในขั้นต้น NetNames of London รักษาโดเมนตามข้อตกลงกับ IANA ราซีก ได้หายตัวไปในเวลาต่อมา พร้อมกับหยุดการให้บริการบางอย่าง โดเมนนี้เปิดขึ้นอีกครั้งเมื่อวันที่ 10 มีนาคม พ.ศ. 2546 โดยเป็นโครงการร่วมระหว่าง UNDP และกระทรวงคมนาคมของอัฟกานิสถาน

## รายชื่อโดเมนระดับที่สอง

* .gov.af
* .com.af
* .org.af
* .net.af
* .edu.af
* .tv.af
* .media.af

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูล

* IANA .af whois information 
* AFGNIC official site
* AfghanServer, .af registrant

af
.ar

**.ar** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอาร์เจนตินา บริหารจัดการโดย NIC Argentina 

## การลงทะเบียน
การละทะเบียนโดเมน .ar (เช่น website.ar) โดยตรงได้รับอนุญาต ณ ค.ศ. 2020 ก่อนหน้านั้น มีเพียง 9 โดเมนระดับสองตามข้างล่างเท่านั้นที่เปิดให้ลงทะเบียน และจำเป็นต้องมีตัวตนในประเทศอาร์เจนตินา

ณ เดือนสิงหาคม ค.ศ. 2024 บริษัทความเป็นจริงเสริมบางแห่งใช้โดเมนภายใต้โดเมนระดับบนสุด .ar โดยตรง

## โดเมนระดับสอง
ณ เดือนมกราคม ค.ศ. 2017 มีโดเมนระดับสองถึง 12 แห่ง

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* NIC Argentina
* Resolution N° 904/2008 about tur.ar domains
* IANA .ar whois information

ar
ผ้าอ้อม

**ผ้าอ้อม** เป็นชุดชั้นในชนิดหนึ่งที่ให้ผู้สวมใส่ขับถ่ายอุจจาระหรือปัสสาวะได้โดยไม่ต้องใช้ส้วม เมื่อผ้าอ้อมเลอะ บุคคลที่สอง เช่น พ่อแม่ หรือผู้ดูแล จะต้องเปลี่ยนอันใหม่ให้ผู้สวมใส่ หากไม่เปลี่ยนผ้าอ้อมให้เป็นประจำอย่างเพียงพออาจก่อให้เกิดปัญหาทางผิวหนังรอบ ๆ บริเวณที่ผ้าอ้อมคลุมไว้ได้ 

ผ้าอ้อมทำจากผ้าหรือวัสดุสังเคราะห์ที่ใช้แล้วทิ้ง ผ้าอ้อมที่ทำจากผ้าจะประกอบด้วยผ้าแบ่งเป็นชั้น ๆ เช่น ผ้าฝ้าย ปอ ไม้ไผ่ หรือไมโครไฟเบอร์ สามารถล้างและนำมาใช้ใหม่ได้หลายครั้ง ผ้าอ้อมแบบใช้แล้วทิ้งจะมีสารเคมีดูดซับ และจะหมดไปเมื่อใช้เสร็จ สามารถสวมใส่กางเกงชั้นในพลาสติกทับผ้าอ้อมเพื่อป้องกันการรั่ว แต่สำหรับผ้าอ้อมจากผ้ารุ่นใหม่ ไม่จำเป็นต้องทำเช่นนี้

ผู้สวมใส่ผ้าอ้อมมักเป็นเด็กทารก และเด็กที่ยังไม่ฝึกการนั่งกระโถน หรือผู้ที่ประสบการปัสสาวะรดที่นอน ผู้ใหญ่ที่กลั้นไม่ได้หรืออยู่ในสถานการณ์เฉพาะที่ไม่สามารถเข้าส้วมได้ก็สวมใส่ผ้าอ้อม รวมถึงผู้สูงวัย ผู้พิการทางกายหรือจิตใจ และคนที่ทำงานในสภาวะลำบาก เช่น นักบินอวกาศ 

หมวดหมู่:ชุดชั้นใน
หมวดหมู่:เครื่องอุปโภค
หมวดหมู่:เครื่องสำอาง
.sa

**.sa** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศซาอุดิอาระเบีย เริ่มใช้ครั้งแรกเมื่อ พ.ศ. 2537

## ดูเพิ่ม
* Domain Name System
* โดเมนระดับบนสุดตามรหัสประเทศ

sa
.de

**.de** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเยอรมนี เริ่มใช้ครั้งแรกเมื่อ พ.ศ. 2529 .de เป็นโดเมนระดับบนสุดของรหัส (ccTLD) สำหรับสหพันธ์สาธารณรัฐเยอรมัน DENIC (ศูนย์ข้อมูลเครือข่ายที่รับผิดชอบโดเมน.de) ไม่ต้องขอหมายเลขโดเมนแบบเดียวและมี ccSLD ที่ใต้ .ccTLD นั่นเป็นเพียงกรณีที่เกี่ยวข้องกับ .uk ตัวอย่างเช่น ชื่อเป็นชื่อที่สองของชื่อ cho Germany (Deutschland) ก่อนปี ค.ศ. 1990 เยอรมนีตะวันออกมีรหัส ISO 3166-1 แยกต่างหากและไม่เคยได้รับการแต่งตั้งให้เป็น ccTLD, .dd

.de ปัจจุบันเป็นที่นิยมมากที่สุดอันดับที่สองของ ccTLD ในแง่ของการลงทะเบียนด้วย .cn  เป็นชื่อแรกที่ได้รับความนิยมอันดับแรกและ. เป็นที่สามหลังจากที่ .com และ .cn ในทุก TLDs จุดแรกของการลงทะเบียนโดเมน .de คือภาควิชาวิทยาการคอมพิวเตอร์ของมหาวิทยาลัยดอร์ทมุนท์ uni-dortmund.de เป็นหนึ่งในโดเมน .de - จดทะเบียนครั้งแรก

สามารถลงทะเบียนรีจีสทโดยตรงจาก DENIC ได้ แต่จะทำได้เร็วกว่าและต่ำกว่าสมาชิก DENIC (นายทะเบียน)

ก่อนหน้านี้ชื่อโดเมนต้องมีความยาวอย่างน้อยสามตัว มีโดเมนสองตัวที่จดทะเบียนก่อนการวางกฎ: db.de (Deutsche Bahn), ix.de (นิตยสารคอมพิวเตอร์เยอรมัน iX) และ hq.de. โดเมนที่สี่ bb.de (Bilfinger Berger) ได้ถูกยกเลิกการลงทะเบียนแล้ว (และหลังจากจดทะเบียนในปี 2552 โดยบริษัทอื่น) ตั้งแต่วันที่ 23 ตุลาคม พ.ศ. 2552 DENIC อนุญาตให้จดทะเบียนโดเมนเพียงอย่างเดียวและสองตัวอักษรรวมทั้งโดเมนเฉพาะจำนวนเท่านั้น

การลงทะเบียนชื่อโดเมนแบบสากลจะได้รับการยอมรับเพื่อให้สามารถใช้เครื่องหมายวรรณยุกต์ของเยอรมันการกำกับการใช้ภาษาอื่น ๆ รวมทั้ง eszett, ßได้

ในหลายภาษาโรแมนติกเช่นสเปนฝรั่งเศสโรมาเนียและโปรตุเกส "de" เป็นการแสดงประเภทของคำนาม (เช่น "ของ" เป็นภาษาอังกฤษ) ซึ่งใช้ในการลงทะเบียนโดเมนภายใต้ TLD ภาษาเยอรมันสำหรับภาษาเว็บไซต์ที่มีไซต์แบบกำหนดเองเช่น elforo.de (theforum.of) การเข้ารหัสชื่อไซต์ลงในเส้นทาง URL เช่น elforo.de/wikipedia ความหมายของ theforum.of / Wikipedia

## ดูเพิ่ม
* Domain Name System
* โดเมนระดับบนสุดตามรหัสประเทศ

de
.pa

**.pa** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศปานามา เริ่มใช้ครั้งแรกเมื่อวันที่ 25 พฤษภาคม ค.ศ. 1994 บริหารจัดการโดย NIC Panamá ซึ่งดำเนินการโดย Universidad Tecnologica de Panama

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น

* IANA .pa whois information

pa
เซอร์เบีย (แก้ความกำกวม)

**เซอร์เบีย** อาจหมายถึง
* ประเทศเซอร์เบีย ประเทศในทวีปยุโรป
* ประเทศเซอร์เบียและมอนเตเนโกร อดีตประเทศในทวีปยุโรป ซึ่งปัจจุบันได้แยกเป็นประเทศเซอร์เบียและประเทศมอนเตเนโกร
* ภาษาเซอร์เบีย ภาษาที่ใช้เป็นหลักในประเทศเซอร์เบีย
* ชาวเซอร์เบีย บุคคลที่เกิดและโตในประเทศเซอร์เบีย
นกกระสาแดง

**นกกระสาแดง** (; ) เป็นนกน้ำในตระกูล Ardeidae มีถิ่นผสมพันธุ์อยู่ในทวีปแอฟริกา ทวีปยุโรปตอนกลาง และตอนใต้ เอเชียใต้ และเอเชียตะวันออก กลุ่มที่อาศัยอยู่ในยุโรปจะอพยพลงสู่เขตร้อนในแอฟริกาในฤดูหนาว ส่วนกลุ่มที่อาศัยอยู่ในเอเชียก็จะมีการอพยพลงใต้ภายในทวีปเช่นกัน จัดว่าเป็นนกที่หายาก แต่เวลาที่อพยพจะพบเห็นได้บ่อยในภูมิภาคทางตอนเหนือของถิ่นผสมพันธุ์

นกชนิดนี้จัดเป็นนกขนาดใหญ่ โดยมีความสูง 80-90 เซนติเมตร ความกว้างของปีกสองข้าง 120-150 เซนติเมตร แต่มีลำตัวผอมบาง มีน้ำหนักเพียง 500-1,300 กรัมเท่านั้น มีลักษณะใกล้เคียงกับนกกระสานวล แต่ขนาดค่อนข้างเล็กกว่า และมีสีขนที่แตกต่างกัน โดยนกกระสาแดงจะมีขนสีน้ำตาลแดงเข้ม และเมื่อโตเต็มวัย ขนที่หลังจะเป็นสีเทาเข้มขึ้น จะงอยปากมีสีเหลืองและแคบบาง ซึ่งในตัวเต็มวัยจะมีสีสว่างขึ้น

## ประเภทของนกกระสาแดง
นกกระสาแดงนี้ยังจำแนกออกได้อีกเป็น 4 ซับสปีชีส์ ตามถิ่นที่อยู่อาศัย ได้แก่
* **Ardea purpurea purpurea** (Linnaeus, 1766.) มีถิ่นอาศัยกว้างที่สุด โดยพบได้ตั้งแต่ทวีปแอฟริกา ทวีปยุโรป จรดเหนือสุดที่ประเทศเนเธอร์แลนด์ และเอเชียตะวันตกเฉียงใต้จรดประเทศคาซัคสถานทางตะวันออก
* **Ardea purpurea manilensis** (Meyen, 1834.) มีถิ่นอาศัยอยู่ในทวีปเอเชีย ครอบคลุมตั้งแต่ประเทศปากีสถาน ไปจนถึงฟิลิปปินส์ และขึ้นเหนือจรด Primorsky Krai ในรัสเซีย
* **Ardea purpurea madagascariensis** (Oort, 1910.) อาศัยอยู่ในมาดากัสการ์เท่านั้น
* **Ardea purpurea bournei** (de Naurois, 1966.) เป็นซับสปีชีส์ล่าสุดที่ถูกค้นพบและตั้งชื่อ นักวิชาการบางคนอาจจัดให้อยู่ในสปีชีส์นี้ แต่บางคนอาจจำแนกออกมาเป็นสปีชีส์ *Ardea bournei* พบที่หมู่เกาะ Cape Verde เท่านั้น

## พฤติกรรม

เวลาผสมพันธุ์จะอยู่รวมกันเป็นฝูงตามพงต้นกกหรือต้นไม้ใกล้กับทะเลสาบขนาดใหญ่หรือพื้นที่ชุ่มน้ำ โดยจะสร้างรังขนาดใหญ่จากกิ่งไม้สำหรับวางไข่

นกชนิดนี้จะออกหาอาหารตามบริเวณน้ำตื้น โดยล่าเหยื่อจำพวกปลา กบ และแมลงโดยใช้จะงอยปากที่ยาวและแหลมคม พฤติกรรมการล่าเหยื่อของนกชนิดนี้นั้น มักจะยืนรอเหยื่อนิ่ง ๆ หรือค่อย ๆ เดินไล่ตามเหยื่อ

นกกระสาแดงบินได้ช้า เวลาบินหดคอเข้าลำตัวเป็นรูปตัว S คอที่ยาวนี้บางครั้งอาจมองดูคล้ายงู

## อ้างอิง

## แหล่งข้อมูลอื่น

* Ageing and sexing (PDF) by Javier Blasco-Zumeta & Gerd-Michael Heinze
* Purple Heron – *[[Southern African Bird Atlas Project|The Atlas of Southern African Birds]]*
* 
* 
* 
* 
* 
* 

หมวดหมู่:วงศ์นกยาง
หมวดหมู่:นกที่พบในประเทศไทย
ท่าอากาศยานแฟรงก์เฟิร์ต

**ท่าอากาศยานแฟรงก์เฟิร์ต** () หรือชื่อเต็มคือ **ท่าอากาศยานฟรังค์ฟวร์ทอัมไมน์** ()  เป็นท่าอากาศยานหลักของประเทศเยอรมนี ตั้งอยู่ทางตะวันตกเฉียงใต้ของนครแฟรงก์เฟิร์ต เมืองศูนย์กลางทางการเงินของยุโรป

ท่าอากาศยานแฟรงก์เฟิร์ตเป็นท่าอากาศยานที่ใหญ่ที่สุดในเยอรมนี มีเที่ยวบินตรงเชื่อมต่อกับ 300 จุดหมายปลายทางใน 5 ทวีปทั่วโลก และเป็นท่าอากาศยานที่มีผู้โดยสารมากเป็นอันดับ 4 ของทวีปยุโรป โดยมีผู้โดยสารใช้บริการท่าอากาศยานแห่งนี้กว่า 64.5 ล้านคนในปีค.ศ. 2017 ท่าอากาศยานแห่งนี้ขนส่งสินค้ากว่า 2.076 ล้านตันในปีค.ศ. 2015 ซึ่งมากที่สุดในยุโรป

## อ้างอิง

## แหล่งข้อมูลอื่น
* ท่าอากาศยานแฟรงก์เฟิร์ต 
* Fraport AG 

ฟ
หมวดหมู่:บริษัทจดทะเบียนในตลาดหลักทรัพย์แฟรงเฟิร์ต
หมวดหมู่:แฟรงก์เฟิร์ต
หมวดหมู่:สิ่งก่อสร้างในรัฐเฮ็สเซิน
หมวดหมู่:ท่าอากาศยานที่ก่อตั้งในปี พ.ศ. 2479
ท่าอากาศยานมิวนิก

thumb|Lufthansa Regional Embraer E195
**ท่าอากาศยานมิวนิก** () หรือชื่อเต็มคือ **ท่าอากาศยานมิวนิก "ฟรันทซ์ โยเซ็ฟ ชเตราส์"** () ตั้งชื่อเพื่อเป็นเกียรติต่อฟรันทซ์ โยเซ็ฟ ชเตราส์ อดีตมุขมนตรีบาวาเรีย ท่าอากาศยานแห่งนี้ตั้งอยู่ที่นอกเมืองมิวนิก เยอรมนี โดยพื้นที่ครึ่งหนึ่งของท่าอากาศนานตั้งอยู่ในพื้นที่เมืองโอเบอร์ดิง ในเขตปกครองของแอร์ดิง  และอีกส่วนตั้งอยู่ในพื้นที่เขตปกครอง ของห่างจากตัวเมืองไปทางตะวันออกเฉียงเหนือ 28 กิโลเมตร (17.5 ไมล์) มิวนิกเป็นท่าอากาศที่ใหญ่เป็นอันดับ 2 ของเยอรมนี รองจากท่าอากาศยานแฟรงก์เฟิร์ต และเป็นท่าอากาศยานหลักของลุฟต์ฮันซา

## สายการบินและจุดหมายปลายทาง
[thumb|A [Lufthansa Regional Embraer 195 is taking off from the southern runway.]]
thumb|An Airbus A319-100 of Spanish carrier Iberia during approach on 26R.

### สารการบินขนส่งสินค้า

## ดูเพิ่ม
* ท่าอากาศยานนานาชาติแฟรงก์เฟิร์ต

## อ้างอิง

## แหล่งข้อมูลอื่น
* ท่าอากาศยานนานาชาติมิวนิก 

มิวนิก
หมวดหมู่:การขนส่งในมิวนิก
หมวดหมู่:สิ่งก่อสร้างในรัฐไบเอิร์น
หมวดหมู่:ท่าอากาศยานที่ก่อตั้งในปี พ.ศ. 2535
เผ่าอิสสาคาร์

**เผ่าอิสสาคาร์** เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย ชื่อของเผ่าอิสสาคาร์นี้ ตั้งขึ้นตามชื่อบรรพบุรุษของพวกเขา อันได้แก่ อิสสาคาร์ ซึ่งเป็นบุตรชายคนที่เก้าของยาโคบ หรือ อิสราเอล ที่เกิดกับนางเลอาห์ ภรรยาคนแรกของยาโคบ โดยอิสสาคาร์นั้น เป็นบุตรชายคนที่ 5 ที่นางเลอาห์มีให้แก่ยาโคบ

## กำเนิดอิสสาคาร์
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน  

เมื่อนางราเชลเห็นว่าตนไม่สามารถมีบุตรให้แก่ยาโคบได้  นางจึงยกบิลฮาห์ สาวใช้ของนางเองให้เป็นภรรยาน้อยของยาโคบ และนางบิลฮาห์ ก็ได้ให้กำเนิดบุตรชายแก่ยาโคบ จำนวน 2 คน เมื่อนางเลอาห์ เห็นว่านางบิลฮาห์ ให้กำเนิดบุตรถึง 2 คน นางจึงได้ยก ศิลปาห์ สาวใช้ของนางให้เป็นภรรยาน้อยแก่ยาโคบ และนางศิลปาห์ก็ได้ให้กำเนิดบุตรชายจำนวน 2 คน 

ต่อมาภายหลัง บุตรชายของนางเลอาห์ ได้นำผัก และผลไม้ที่หาจากป่ามาให้มารดา ฝ่ายนางราเชลเห็นเข้า จึงขอแบ่งจากนางเลอาห์ โดยจะให้ยาโคบไปนอนก้บนางเลอาห์ เป็นสินบนในครั้งนั้น และครั้งนั้นเองที่นางเลอาห์ได้ตั้งครรภ์ขึ้น และคลอดบุตรชาย

เหตุที่ได้ชื่อว่า **อิสสาคาร์** เนื่องด้วยเมื่อนางเลอาห์ตั้งครรภ์และคลอดลูกคนที่ห้านี้ เป็นบุตรชาย นางได้กล่าวว่า "*พระเจ้าทรงประทานสินจ้างนั้นให้แก่ข้าพเจ้า*" **อิสสาคาร์** Issacar จึงมาจากคำภาษาฮีบรู ที่แปลว่า สินจ้าง นั่นเอง

## คำพยากรณ์ของยาโคบที่มีต่ออิสสาคาร์
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่ออิสสาคาร์ มีดังนี้ 

"...*ฝ่ายอิสสาร์คา เป็นตัวลามีกำลังมาก หมอบลงกลางต่างของมัน เขาเห็นว่าที่พักดีและแผ่นดินสบาย จึงย่อบ่าของตนลงรับไว้ยอมเป็นทาสให้เขาบังคับใช้การงาน *..."

## คำอวยพรของโมเสสแก่เผ่าอิสสาคาร์
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าอิสสาคาร์ เป็นดังนี้

"...เศบูลุนเอ๋ย จงปีติร่าเริงเมื่อท่านออกไป และอิสสาคาร์เอ๋ย จงปีติร่าเริงในเต็นท์ของตน เขาจะเรียกชนชาติทั้งหลายมาที่ภูเขาและถวายเครื่องสัตวบูชาอันถูกต้องที่นั่น เพราะเขาจะดูดความอุดมจากทะเล และได้ขุมทรัพย์ที่ซ่อนอยู่ในทราย"

## ดินแดนของเผ่าอิสสาคาร์ในอิสราเอล
เมื่ออิสราเอลได้เข้าไปยังแผ่นดินคานาอัน ได้ขับไล่ชาวเมืองนั้น และยึดครองแผ่นดินได้ทั้งหมดแล้ว จึงได้จับฉลากแบ่งดินแดนกัน ตามที่พระเจ้าทรงบัญชาผ่านโมเสสไว้ โดยเผ่ารูเบน และเผ่ากาด ได้ที่ฝั่งตะวันออกของแม่น้ำจอร์แดน เผ่ายูดาห์ ได้รับมรดกที่ดินด้วยคาเลบผู้นำเผ่านั้นได้รับการอวยพระพรจากพระเจ้า และพงศ์พันธุ์ของยาโคบนั้น ได้รับมรดกในฐานะบุตรหัวปี จึงเหลืออีก 7 เผ่าที่ยังไม่ได้รับมรดก จึงได้นำดินแดนที่เหลือนั้น มีแบ่งเป็น 7 ส่วนและจับฉลากกัน โดย**เผ่าอิสสาคาร์** นั้นจับได้ฉลากที่สี่ รวมมรดกที่ดินที่ได้นั้นเป็น 16 หัวเมืองกับชนบทของหัวเมืองนั้น ๆ ด้วย ไปจนถึงแม่น้ำจอร์แดน 

## ดูเพิ่ม
* พระธรรมปฐมกาล
* พระธรรมกันดารวิถี
* พระธรรมโยชูวา
* ยาโคบ
* โยเซฟ (พระธรรมปฐมกาล)
* โมเสส

## อ้างอิง

อิ
แววตา สถาพร

**แววตา สถาพร** เป็นนักร้องลูกทุ่งหญิงแนวอีสาน - หมอลำที่อยู่ในวงการมาราว 20 ปี เธอเคยมีผลงานออกมาหลายชุด และได้รับความนิยมจากแฟนเพลงในระดับที่น่าพอใจ ปัจจุบันค่อนข้างจะห่างหายจากวงการเพลงลูกทุ่ง เธอเริ่มเป็นที่รู้จักของแฟนเพลง จากเพลง " ปลงเถิดหัวใจ" ก่อนที่จะมีผลงานเพลงที่ติดหูผู้ฟังอีกหลายเพลง

## ประวัติ

แววตา สถาพร มีชื่อจริงว่า ชัญญาสุด เชิงรัมย์ เป็นชาว จ.บุรีรัมย์ ทางบ้านมีฐานะปานกลาง  เธอชอบการร้องเพลงลูกทุ่งและหมอลำมาตั้งแต่เล็กๆ โดยนักร้องที่เธอชื่นชอบก็คือพุ่มพวง ดวงจันทร์ และ เย็นจิตร พรเทวี ครั้นพอมีอายุประมาณ 12 ขวบก็เริ่มประกวดตามงานวัดแถวบ้าน ก็ชนะบ้างแพ้บ้างเป็นธรรมดา

ต่อมา ได้มีโอกาสเข้ากรุงเทพฯ และก็ได้เข้าประกวดร้องเพลงในงานเล็กๆแถวดาวคะนอง และเธอก็โชคดีเมื่อถูกแมวมองชักนำเข้าสู่การเป็นนักร้องบันทึกเสียงในสังกัดกรุงไทยออดิโอ และผลิตผลงานชุดแรกในชีวิตออกมาชื่อว่า " ปลงเถิดหัวใจ " โดยใช้ชื่อว่า เพ็ญ นภาพร หลังจากนั้น ครู ดำเกิง ทองจันทร์ ครูเพลงชื่อดังที่สร้างสาธิต ทองจันทร์ ก็พาเธอไปเดินสายกับวงหมอลำ สาธิต ทองจันทร์ ในฐานะนางเอกหมอลำ และนักร้องประจำวงนานถึงกว่า 2 ปี 

จากนั้น เธอก็ย้ายมาอยู่สังกัดมาสเตอร์เทป และหันมาใช้ชื่อแววตา สถาพร ก่อนที่จะผลิตผลงานตามมาอีกหลายชุด กับหลายสังกัด รวมแล้วเธอมีผลงานเดี่ยวออกมาทั้งสิ้น 9 ชุด 

ในช่วงที่ได้รับความนิยมจากแฟนเพลงน้อยลง แววตา สถาพร หันมาเป็นนักร้องตามสวนอาหาร ควบกับการเป็นแคชเชียร์ ก่อนจะหันไปจับธุรกิจร้านอาหารชื่อ "อีสานบันเทิงศิลป์" และจำหน่ายเสื้อผ้า แต่ก็ไม่ค่อยประสบความสำเร็จนัก

## ผลงาน

* ปลงเถิดหัวใจ
* รางวัลแด่เธอ
* ซิ่ง
* อกหักซ้ำสอง
* รอรักจากชาวประมง
* ผ้าพันคอรอคอย
* แรงงานบ้านไกล

## ผลงานเพลงดัง

* ปลงเถิดหัวใจ
* ส่งใจไปญี่ปุ่น
* ฮักบ่าวเฒ่า
* ผ้าพันคอรอคอย
* รอรักจากชาวประมง
* สะใภ้ ธกส.

หมวดหมู่:บุคคลจากจังหวัดบุรีรัมย์‎‎
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
ลิงไลออนทามารินสีทอง

**ลิงไลออนทามารินสีทอง** หรือ **ลิงมาโมเสทสีทอง** (; ) เป็นลิงขนาดเล็กอาศัยอยู่ในป่าดิบชื้นแถบชายฝั่งมหาสมุทรแอตแลนติกของประเทศบราซิล 

มีลักษณะเด่นคือ มีขนยาวฟูสีทองตลอดทั้งตัว โดยเฉพาะส่วนหัวทำให้แลดูเหมือนสิงโตตัวผู้ จัดเป็นลิงที่มีความสวยที่สุดในบรรดาลิงไลออนทามารินทั้ง 4 ชนิด มีหางที่ยาวไว้ใช้เกาะเกี่ยวต้นไม้ มีอุปนิสัยชอบอยู่รวมกันเป็นกลุ่ม เป็นลิงขนาดเล็กมีขนาดความยาวตั้งแต่ส่วนหัวและลำตัวประมาณ 7.5-8.75 นิ้ว (19-22 เซนติเมตร) ความยาวหาง 10.25-13.5 นิ้ว (26-34 เซนติเมตร) น้ำหนัก 14-29 ออนซ์ (400-800 กรัม)

ลิงไลออนทามารินสีทอง เป็นลิงที่อาศัยอยู่กันเป็นฝูงและเป็นสังคมแบบครอบครัว ลิงตัวผู้จะเป็นฝ่ายดูแลลูกลิงขนาดเล็ก โดยการให้ลูกลิงเกาะขึ้นหลัง และหาอาหารให้ด้วย ขณะที่ลิงที่ยังมีอายุน้อยมักจะให้กำเนิดลูกแฝด มีอายุขัยโดยเฉลี่ย 15 ปี

พฤติกรรมตามปกติอาศัยอยู่บนต้นไม้ นอนในโพรงในเวลากลางคืนและออกหาอาหารในเวลากลางวัน โดยมีพฤติกรรมไต่ตามกิ่งไม้ต้นหนึ่งไปยังอีกต้นหนึ่ง มีนิ้วที่ยาวช่วยให้สามารถเกาะเกี่ยวและปีนป่ายต้นไม้สูง กินอาหารได้หลากหลายทั้งพืชและสัตว์ เช่น ดอกไม้, ผลไม้, ยางไม้, แมลง หรือลูกนกตัวเล็ก ๆ 

แพร่กระจายพันธุ์ในป่าดิบชื้นของบราซิลทางฝั่งตะวันออกติดมหาสมุทรแอตแลนติก ปัจจุบันเป็นสัตว์ที่อยู่ในสถานะใกล้สูญพันธุ์เพราะถิ่นที่อยู่ถูกทำลายไปจากการนำไปเป็นพื้นที่เกษตรกรรมและอุตสาหกรรม และถูกจับขายเป็นสัตว์เลี้ยง ซึ่งมีทั้งถูกกฎหมายและผิดกฎหมาย 

## อ้างอิง

## แหล่งข้อมูลอื่น

หมวดหมู่:ลิงโลกใหม่
ดำ แดนสุพรรณ

**ดำ แดนสุพรรณ** (1 มกราคม พ.ศ. 2492 - 26 มิถุนายน พ.ศ. 2528) อดีตนักร้องลูกทุ่งชายชาวไทยชื่อดังที่มีเสียงเหน่อเป็นเอกลักษณ์ เจ้าของผลงานเพลง " รักกับพี่ดีแน่" "คนสมัยนี้" และอื่นๆ

## ประวัติ
### เบื้องต้น
ดำ แดนสุพรรณ มีชื่อจริงว่า ทัน ใจบุญ เกิดเมื่อวันที่ 1 มกราคม พ.ศ. 2492 ที่ตำบลบ้านดอน อำเภออู่ทอง จังหวัดสุพรรณบุรี มีพี่น้อง 5 คน เป็นคนที่ 3 สำเร็จการศึกษาระดับชั้นประถมศึกษาปีที่4 ที่โรงเรียนวัดยางสว่างอารมณ์ จากนั้นก็ออกมาทำงานรับจ้างทั่วไปพร้อมกับร้องเพลงเชียร์รำวงตามงานต่าง ๆ

ต่อมาได้มาสมัครเป็นนักร้องอยู่กับวงดนตรีของพิพัฒน์ บริบูรณ์ โดยใช้ชื่อจริงนามสกุลจริงในการร้องเพลงแต่ยังไม่มีโอกาสได้บันทึกแผ่นเสียง จนมีโอกาสได้พบกับครูไพบูลย์ บุตรขันครูไพบูลย์สนใจในเสียงเหน่อ ๆ ของเขาที่แตกต่างจากนักร้องคนอื่น จึงนำไปฝากไว้กับวงดนตรีเทียนชัย สมญาประเสริฐ 

### เริ่มมีชื่อเสียง
เมื่ออายุ 18 ปี พรชัย  สร้อยเพชรผู้เป็นเพื่อน ได้พามาอยู่กับวงดนตรีสมัย อ่อนวงศ์ จึงได้มีโอกาสบันทึกเสียงเพลงแรกชื่อ **"ถึงพี่จะดำ"** แต่งโดย "กานท์ การุณวงศ์" เมื่อปี 2511 ติดตามมาด้วยเพลง **"รักดับพี่ดีแน่"** ซึ่งสร้างชื่อเสียงให้กับดำเป็นอย่างมาก แต่ในขณะที่เพลงนี้กำลังได้รับความนิยม พรชัย สร้อยเพชร ได้ชักชวนให้ดำลาออกมาอยู่กับวงดนตรีศรีนวล สมบัติเจริญ ถึงแม้ดำจะไม่อยากไปเพราะเกรงใจครูกานท์ แต่เห็นกับบุญคุณของเพื่อนจึงลาออกมา

ขณะที่อยู่กับวงดนตรีศรีนวล สมบัติเจริญ ชาตรี  ศรีชล ได้แต่งเพลง **"เมารัก"** ให้ดำขับร้องซึ่งก็ได้รับความนิยมมาก ดำจึงตัดสินใจลาออกมาตั้งวงเป็นของตนเองเมื่อปีพ.ศ. 2514 พร้อมกับกับบังอร หมวดบุรี หางเครื่องของวงดนตรีศรีนวลผู้เป็นภรรยาและบุตรทั้ง 2 คน คือ สิทธิชัย และสุพัตรา  แต่อยู่ได้เพียง 2 ปีก็ยุบวง

### ปัญหาชีวิต
หลังจากยุบวงดนตรี ดำได้แยกทางกับภรรยา งานต่าง ๆ ก็เริ่มน้อยลง แต่มีศรีสุริยาตลกชื่อดังในสมัยนั้นคอยให้ความช่วยเหลือพาไปร้องเพลงตามงานต่าง ๆ จนครูกานท์ การุณวงศ์ได้ทราบข่าว จึงแต่งเพลงให้ดำร้อง 2 เพลง คือเพลง **"อยู่ดีกว่าตาย"** และ **"คนสมัยนี้"** ปรากฏว่าทั้ง 2 เพลงได้รับความนิยมมาก ดำกลับมามีชื่อเสียงอีกครั้ง

ศรีสุริยาและเพื่อน ๆ ได้ร่วมกันตั้งวงดนตรีให้ดำ ไปรับเชิญตามงานต่าง ๆ และดำได้นำวงดนตรีเข้าประกวดในรายการ "ชุมทางฟ้าบันเทิง" ทางไทยทีวีช่อง 3  ได้รับรางวัลที่ 2  ทำให้ดำมีกำลังใจกลับมาร้องเพลงรับใช้แฟนเพลงอีกครั้ง

## ผลงานเพลงดัง
* รักกับพี่ดีแน่
* เมารัก
* อยู่ดีกว่าตาย
* รูปไม่หล่อพ่อไม่รวย
* บ่นแก้กลุ้ม 
* คนสมัยนี้ 
* รูปหล่ออย่างเรา 
* เอาความซวยไปทิ้งบางแสน 
* ผ้าขี้ริ้วหุ้มทอง

และอื่น ๆ

## การเสียชีวิต
ในวันที่ 26 มิถุนายน 2528 เวลา 21.00 น. ระหว่างที่ดำกำลังเดินทางไปร้องเพลงที่จังหวัดชัยภูมิพร้อมกับหนุ่ม ​เมืองไพรและชายธง ทรงพล รถที่นั่ง​มาเกิดอุบัติเหตุแหกโค้งพลิกคว่ำดำเสียชีวิตคาที่ หนุ่ม เมืองไพรต้องพิการ​ตลอดชีวิตจนเสียชีวิต​ในอีก 4 ปีต่อมา ส่วนชายธงได้รับบาดเจ็บเล็กน้อย ญาติ ๆ ของดำ ได้ทำการฌาปนกิจศพที่วัดยางสุทธาวาส ขนส่งสายใต้ แล้วนำกระดูกไปทำบุญต่อที่บ้านเกิดสุพรรณบุรี

## อ้างอิง

หมวดหมู่:บุคคลจากอำเภออู่ทอง
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:นักร้องจากจังหวัดสุพรรณบุรี
กูเกิล ทอล์ก

**กูเกิล ทอล์ก** () เป็นบริการส่งข้อความทันทีทั้งการสื่อสารด้วยการพิมพ์และเสียง ผู้ใช้ระบบนี้กล่าวด้วยชื่อย่อหลายแบบ เช่น **จีแชท**, **จีทอล์ก** หรือ **จีเมสเซจ**

กูเกิล ทอล์กยังเป็นชื่อของโปรแกรมเฉพาะเครื่องที่กูเกิลเคยบริการในระบบของตน โดยมีให้โหลดทั้งในไมโครซอฟท์ วินโดวส์, แอนดรอยด์, แบล็กเบอร์รี, และโครมโอเอส และเคยมีเว็บแอปสำหรับโทรศัพท์มาก่อน ในเดือนกุมภาพันธ์ ค.ศ. 2015 โปรแกรมสำหรับวินโดวส์หยุดให้บริการ โดยกูเกิลแนะนำให้ผู้ใช้ไปใช้กูเกิล แฮงเอาต์สแทน และเปิดวิธีการย้ายไปยังแอปกูเกิล แฮงเอาต์บนกูเกิลโครม

## อ้างอิง

## แหล่งข้อมูลอื่น
* Google Talk for Developers  (เว็บทางการที่มีรายละเอียดเกี่ยวกับกูเกิล ทอล์ก)
* Google Talkabout, บล็อกอย่างเป็นทางการ

หมวดหมู่:กูเกิล
หมวดหมู่:ไคลเอนต์ระบบส่งข้อความทันที
หมวดหมู่:ซอฟต์แวร์บนแอนดรอยด์
หมวดหมู่:ฟรีแวร์
หมวดหมู่:ซอฟต์แวร์บนแบล็กเบอร์รี
หมวดหมู่:แอปพลิเคชันแบบพกพา
หมวดหมู่:การโทรศัพท์ภาพ
หมวดหมู่:ซอฟต์แวร์วอยซ์โอเวอร์ไอพี
กิช

thumb|เมดิเตอร์เรเนียนกิช
**กิช** (; สัท.: ) หรือบางครั้งเรียกว่า **คีช** เป็นอาหารจานอบชนิดหนึ่งโดยมีส่วนประกอบหลักคือ ไข่ นม หรือ ครีม ถึงแม้ว่ากิชจะมีลักษณะคล้ายพายแต่กิชถูกจัดเป็นอาหารคาว โดยในกิชอาจมีส่วนประกอบอื่นเช่น เนื้อสัตว์ ผัก เนยแข็ง ได้

ถึงแม้ว่ากิชจะมีส่วนประกอบหลายอย่างคล้ายอาหารประเภทพาสตา แต่ไม่ถูกจัดว่าเป็นส่วนหนึ่งของพาสตา

## อ้างอิง

* รายละเอียดและวิธีทำกิชหรือผักขนมอบชีส ที่พันทิปชวนชิม 

## ดูเพิ่ม
* พาย

หมวดหมู่:อาหารฝรั่งเศส
หมวดหมู่:อาหารจากไข่
หมวดหมู่:อาหารอบ
ราชสกุลวงศ์ในราชวงศ์จักรี

**ราชสกุลวงศ์ในรัชกาลปัจจุบัน**

 

## ดูเพิ่ม
* พระปฐมวงศ์ในพระบรมราชวงศ์จักรี

## อ้างอิง
* ลำดับราชสกุลวงศ์สมเด็จพระพันวัสสาอัยยิกาเจ้า โดยมูลนิธิสมเด็จพระพันวัสสาอัยยิกาเจ้า
* จิรวัฒน์ อุตตมะกุล, พระภรรยาเจ้าและสมเด็จเจ้าฟ้าในรัชกาลที่ ๕, มติชน, 2546, ISBN 974-322-964-7
* แสงเทียน ศรัทธาไทย, สามราชินีคู่บัลลังก์ ร.๕, มหรรณพ, 2539, ISBN 974-914-830-4
* กิตติพงษ์ วิโรจน์ธรรมากูร, ย้อนรอยราชสกุลวงศ์ วังหลวง, ดอกหญ้า, 2549, ISBN 974-941-205-2
* วิบูล วิจิตรวาทการ, สตรีสยามในอดีต, สร้างสรรค์บุ๊คส์, 2542, ISBN 974-7377-292
* พิมาน แจ่มจรัส, รักในราชสำนัก, สร้างสรรค์บุ๊คส์, 2544, ISBN 974-341-064-3

หมวดหมู่:ราชวงศ์จักรี
หมวดหมู่:รัชกาลที่ 4
หมวดหมู่:รัชกาลที่ 5
หมวดหมู่:รัชกาลที่ 6
หมวดหมู่:รัชกาลที่ 7
หมวดหมู่:รัชกาลที่ 8
หมวดหมู่:รัชกาลที่ 9
หมวดหมู่:รัชกาลที่ 10
สถาบันวิจัยวิทยาศาสตร์และเทคโนโลยีแห่งประเทศไทย

**สถาบันวิจัยวิทยาศาสตร์และเทคโนโลยีแห่งประเทศไทย (วว.)** เป็นสถาบันวิจัยของรัฐที่มุ่งเน้นผลิตเทคโนโลยีเชิงพาณิชย์ ก่อตั้งเมื่อ 25 พฤษภาคม พ.ศ. 2506 ปัจจุบันมีฐานะเป็นรัฐวิสาหกิจ ในสังกัดกระทรวงการอุดมศึกษา วิทยาศาสตร์ วิจัยและนวัตกรรม

## ประวัติ
สถาบันวิจัยวิทยาศาสตร์และเทคโนโลยีแห่งประเทศไทย เป็นรัฐวิสาหกิจประเภทที่จัดตั้งขึ้นเพื่อดำเนินการตามนโยบายพิเศษของรัฐ นั่นคือจัดตั้งเพื่อส่งเสริมการวิจัยวิทยาศาสาตร์และเทคโนโลยีแบบไม่แสวงหากำไร เดิมชื่อ *สถาบันวิจัยวิทยาศาสตร์ประยุกต์แห่งประเทศไทย* มีชื่อย่อว่า *สวป.* ชื่อภาษาอังกฤษว่า *Applied Scientific Research Corporation of Thailand* และมีชื่อย่อภาษาอังกฤษว่า *ASRCT* ตั้งขึ้นตามพระราชบัญญัติสถาบันวิจัยวิทยาศาสตร์ประยุกต์แห่งประเทศไทย พ.ศ. 2506 ซึ่งประกาศในราชกิจจานุเบกษาเล่ม 80 ตอนที่ 52 วันที่ 24 พฤษภาคม พ.ศ. 2506 และได้เปลี่ยนมาใช้พระราชบัญญัติสถาบันวิจัยวิทยาศาสตร์และเทคโนโลยีแห่งประเทศไทย พ.ศ. 2522 สืบเนื่องจากการจัดตั้งกระทรวงวิทยาศาสตร์เทคโนโลยีและสิ่งแวดล้อม ตั้งแต่วันที่ 23 มีนาคม พ.ศ. 2522 จนถึงปัจจุบัน
## โครงสร้างองค์กร
วว. แบ่งการดำเนินงานออกเป็น 6 กลุ่มงาน 

* กลุ่มวิจัยและพัฒนาด้านอุตสาหกรรมชีวภาพ (อช.)
* กลุ่มวิจัยและพัฒนาด้านพัฒนาอย่างยั่งยืน (พย.)
* กลุ่มยุทธศาสตร์และจัดการนวัตกรรม (ยธ.)
* กลุ่มบริการอุตสาหกรรม (บอ.)
* กลุ่มบริหาร (บห.)
* กลุ่มงานสังกัดผู้ว่าการ

## สำนักงาน
สถาบันวิจัยวิทยาศาสตร์และเทคโนโลยีแห่งประเทศไทย มีสำนักงานสาขาประกอบด้วย
#เทคโนธานี คลองห้า จังหวัดปทุมธานี
#บางเขน กรุงเทพมหานคร
#บางปู จังหวัดสมุทรปราการ
#ลำตะคอง จังหวัดนครราชสีมา
#สะแกราช จังหวัดนครราชสีมา
#ดอยปุย จังหวัดเชียงใหม่

## อ้างอิง

## แหล่งข้อมูลอื่น
* 

หมวดหมู่:กระทรวงการอุดมศึกษา วิทยาศาสตร์ วิจัยและนวัตกรรม
หมวดหมู่:สถาบันวิจัยในประเทศไทย
หมวดหมู่:รัฐวิสาหกิจไทย
หมวดหมู่:หน่วยงานด้านวิทยาศาสตร์และเทคโนโลยีของไทย
หมวดหมู่:หน่วยงานภาครัฐที่ก่อตั้งในปี พ.ศ. 2506
หมวดหมู่:หน่วยงานของรัฐบาลไทยในจังหวัดปทุมธานี
ISO/IEC 90003

**ISO/IEC 90003** เป็นมาตรฐาน ISO ในหมวดวิศวกรรมซอฟต์แวร์ โดยเป็นแนวทางสำหรับองค์กรในการนำเอามาตรฐาน ISO 9001:2000 มาประยุกต์ใช้กับคอมพิวเตอร์ซอฟต์แวร์ ครอบคลุมตั้งแต่การพัฒนาเพื่อขาย การจัดการ การปฏิบัติการ และการบำรุงรักษาคอมพิวเตอร์ซอฟต์แวร์

ในปี ค.ศ. 1987 ได้มีการตีพิมพ์มาตรฐาน ISO 9000 เป็นฉบับแรก หลังจากนั้นในปี ค.ศ. 1991 ได้ร่างมาตรฐาน ISO 9000-3 สำหรับเป็นแนวทางของอุตสาหกรรมซอฟต์แวร์ ซึ่งเผยแพร่เป็นครั้งแรกในเดือนธันวาคม ค.ศ. 1997 ต่อมาได้มีการแก้ไขเป็น **ISO/IEC 90003 Guidelines for the application of ISO 9001:2000 to computer software** เพื่อกำหนดเป็นแนวทางสำหรับการประยุกต์ใช้มาตรฐาน ISO 9001:2000 สำหรับงานด้านคอมพิวเตอร์ซอฟต์แวร์ โดยเผยแพร่ในเดือนกุมภาพันธ์ ค.ศ. 2004 

มาตรฐานนี้ได้รับการพัฒนาโดยคณะกรรมการวิชาการ ISO/IEC JTC 1/SC 7 ในด้านวิศวกรรมซอฟต์แวร์และระบบ โดยจะมีรอบในการทบทวนทุก ๆ 5 ปี

## ข้อกำหนดหลักของมาตรฐาน
มาตรฐาน ISO/IEC 90003:2014 ประยุกต์ใช้โครงสร้างมาตรฐาน ISO เป็น 8 หัวข้อ โดยแบ่งเป็นรายละเอียดดังต่อไปนี้:

#ขอบเขต
#การอ้างอิงเชิงบรรทัดฐาน
#ข้อกำหนดและคำจำกัดความ
#ระบบการจัดการคุณภาพ
#ความรับผิดชอบในการบริหารจัดการ
#การจัดการทรัพยากร
#การรับรู้ผลิตภัณฑ์
#การวัด วิเคราะห์ และปรับปรุง

## ดูเพิ่ม
* องค์การระหว่างประเทศว่าด้วยการมาตรฐาน

## อ้างอิง

## แหล่งข้อมูลอื่น
*  ISO/IEC 90003—Software engineering -- Guidelines for the application of ISO 9001 to computer software
* ISO/IEC JTC 1/SC 7—Software and systems engineering

90003
90003
หมวดหมู่:คุณภาพซอฟต์แวร์
แมโครไลด์

[thumb|[อิริโทรมัยซิน]]

**แมโครไลด์** () คือสารประกอบอินทรีย์ที่มีโครงสร้างเป็นวงแล็กโทนขนาดใหญ่ โดยทั่วไปมีขนาดของวงประมาณ 12-16 อะตอม ตัวอย่างของสารประกอบแมโครไลด์ที่พบในธรรมชาติได้แก่ อิริโทรมัยซิน (erythromycin)

## อ้างอิง


หมวดหมู่:ยาต้านจุลชีพ
หมวดหมู่:สารประกอบอินทรีย์
โครงการคัดเลือกสมาชิกใหม่ของมอร์นิงมูซูเมะ

**โครงการคัดเลือกสมาชิก** เป็นรูปแบบวิธีของวงมอร์นิงมูซูเมะที่ใช้ในการเฟ้นหาสมาชิกใหม่ให้เข้าร่วมวง โดยผู้ที่มีสิทธิ์เข้าร่วมโครงการจะต้องสมัครเข้ารับการทดสอบความสามารถทางด้านการร้องเพลง การเต้น การตอบคำถาม และความสามารถพิเศษต่าง ๆ โดยจะแบ่งการคัดเลือกออกเป็นรอบ จนได้ผู้ที่เข้าไปชิงชัยกันในรอบสุดท้าย ซึ่งในรอบสุดท้ายนั้น สึงกุจะเป็นผู้ตัดสินเองว่าใครจะผ่านไปเป็นสมาชิกคนใหม่ในโครงการนั้นได้ 

จำนวนโครงการคัดเลือกสมาชิกของมอร์นิงมูซูเมะได้รับดำเนินการมาแล้ว 16 โครงการด้วยกัน

## โครงการทั้งหมด

ฟูจิโมโตะได้ดึงตัวเข้าร่วมมอร์นิงมูซูเมะในภายหลัง เนื่องจากวันที่ 7 มกราคม พ.ศ. 2546 เธอได้ประกาศเข้าร่วมมอร์นิงมูซูเมะในฐานะสมาชิกรุ่นที่ 6

หมวดหมู่:มอร์นิงมูซูเมะ
เครื่องต้นแบบผลิตไบโอดีเซล

**เครื่องต้นแบบเพื่อผลิตไบโอดีเซล** เป็นเครื่องผลิตไบโอดีเซลชนิดต่อเนื่อง ที่สามารถผลิตไบโอดีเซลจากน้ำมันปาล์มดิบที่มีกรดไขมันอิสระไม่เกินร้อยละ 5 โดยไบโอดีเซลที่ได้มีค่าตามมาตรฐานสากล ใช้พลังงานไฟฟ้าโดยใน 1 ชั่วโมงใช้พลังงานไฟฟ้า 7.854 กิโลวัตต์ มีกำลังการผลิต 150 ลิตรต่อวัน หรือ 6.25 ลิตรต่อชั่วโมง ตัวเครื่องต้นแบบมีขนาดกว้าง x ยาว x สูง เท่ากับ 2.1x5.7x2.5 เมตร น้ำหนักรวมโดยประมาณ 1.5 ตัน สามารถวางบนรถบรรทุก 6 ล้อ  

## ขั้นตอนการทำงาน
# ขั้นตอนการทำปฏิกิริยา เป็นการทำปฏิกิริยาทรานเอสเทอริฟิเคชัน ระหว่างน้ำมันปาล์มดิบ เมทานอล และโซเดียมไฮดรอกไซด์เป็นตัวเร่งปฏิกิริยาชนิดเบส
# ขั้นตอนการทำไบโอดีเซลให้บริสุทธิ์

## อ้างอิง

* 

หมวดหมู่:สารเคมี
บล็อกดินซีเมนต์

**บล็อกดินซีเมนต์** คือวัสดุที่ใช้ทดแทนไม้ โดยนำดินลูกรังซึ่งเป็นดินปนทรายชนิดหนึ่งและมีอยู่ทั่วไปในทุกภาคของประเทศมาผสมกับปูนซีเมนต์ และน้ำในสัดส่วนที่เหมาะสม อัดเป็นแท่งด้วยแรงคนแบบเดิมที่เรียกว่า เครื่อง ซินวาแรม (cinva-ram) หลังจากผึ่งไว้ในอากาศประมาณ 14 วัน ก็สามารถนำไปใช้ในการก่อสร้างอาคารและบ้านพักได้ บล็อกที่ผลิตออกมาได้รุ่นแรกนี้จะเป็นบล็อกสี่เหลี่ยมตัน กว้าง 15 เซนติเมตร ยาว 30 เซนติเมตร สูง 10 เซนติเมตร น้ำหนักต่อก้อนประมาณ 8 กิโลกรัม

## เครื่องมือที่เกี่ยวข้อง

# เครื่องอัดบล็อก มีทั้งแบบมือโยก  แบบไฮตรอลิก และแบบโรตารี
# เครื่องผสม
# เครื่องบดร่อน
# เครื่องไสบล็อก

## อ้างอิง

* ตำนานบล็อกดินซีเมนต์และบล็อกประสาน วว.
* 

หมวดหมู่:วัสดุก่อสร้าง
รถโดยสารประจำทาง

**รถโดยสารประจำทาง** หรือที่นิยมเรียกกันว่า **รถเมล์** เป็นระบบขนส่งมวลชนระบบหนึ่งที่ให้บริการบนถนน โดยมีลักษณะเป็นรถขนาดใหญ่ที่บรรทุกผู้โดยสารเป็นจำนวนมาก โดยกำหนดเส้นทาง และส่วนใหญ่เรียกชื่อเส้นทางเป็นตัวเลข เช่น สาย 1 สาย 2 และมีเก็บค่าโดยสารโดยวิธีต่าง ๆ กันไป จำนวนผู้โดยสารบนรถเมล์จะแตกต่างกันขึ้นอยู่กับขนาดของรถ ตัวอย่างเช่นในประเทศเยอรมนีมีรถเมล์ที่ยาวที่สุดในโลกบรรจุผู้โดยสารได้กว่า 200 คน

## ดูเพิ่ม
* รถโดยสารประจำทางในประเทศไทย

## อ้างอิง

หมวดหมู่:การขนส่งสาธารณะ
สุวรรณหงส์

**สุวรรณหงส์** เป็นนิทานพื้นบ้านของไทย ปรากฏอยู่ในปัญญาสชาดก เรียกว่า *สุวรรณหงสชาดก*

## ประวัติ
ในสมัยรัชกาลที่ 1 นั้น ละครหลวง มักนิยมเล่นกันเฉพาะเรื่องอิเหนา และอุณรุท ซึ่งเป็นเรื่องสำหรับละครใน ส่วนละครนอกซึ่งเป็นละครระดับชาวบ้านที่เล่นกันนอกวังและใช้ผู้ชายเป็นตัวแสดง แสดงเรื่องตั้งแต่ครั้งกรุงเก่านั้นมีฉบับอยู่ในหอพระสมุด ด้วยกัน 14 เรื่อง ทว่าไม่บริบูรณ์เลยสักเรื่องเดียว คือ เรื่องการเกด คาวี ไชยทัต พิกุลทอง พิมพ์สวรรค์ พิณสุริวงศ์ มโนราห์ โม่งป่า มณีพิไชย สังข์ทอง สังข์ศิลป์ไชย สุวรรณศิลป์ สุวรรณหงส์ โสวัตร 

ส่วนบทละครนอกอีก 5 เรื่อง ซึ่งเป็นบทละครสำนวนเก่าก่อนสมัยรัชกาลที่ 2 แต่ยังไม่แน่ชัดว่า อยู่ในสมัยกรุงศรีอยุธยาหรือไม่คือเรื่อง ไกรทอง โคบุตร ไชยเชษฐ์ พระรถเสน ศิลป์สุริวงศ์  

ในสมัยรัชกาลที่ 2 กรมหลวงภูวเนตรนรินทร์ฤทธิ์ ทรงโปรดเรื่องละครนอก จึงทรงแต่งบทละครนอกขึ้น 4 เรื่อง คือ มณีพิไชยตอนต้น (ต่อมารัชกาลที่ 2 ทรงเสียดายเรื่อง จึงทรงพระราชนิพนธ์ต่อในตอนที่นางยอพระกลิ่นแปลงเป็นพราหมณ์) สุวรรณหงส์ แก้วหน้าม้า และนางกุลา (โสนน้อยเรือนงาม) ปรากฏว่า บทละครนอกของ พระองค์เจ้าทินกร หรือกรมหลวงภูวเนตรนรินทร์ฤทธิ์ เป็นที่แพร่หลายมากจนถึงบัดนี้เป็นละครนอก หรือที่เรียกกันว่าละครชาตรี นิยมเล่นกันมาก ไม่แพ้เรื่อง สังข์ทอง คาวี ไชยเชษฐ์ และ ไกรทอง

สำหรับเรื่อง สุวรรณหงส์ นี้ตอนที่นิยมเล่นละครชาตรีกันมากมี 3 ตอน คือ ตอนพราหมณ์เล็กพราหมณ์โต ชมถ้ำเพชรพลอย และตอนกุมภณฑ์ถวายม้า ผู้แสดงซึ่งเป็นตัวละครสำคัญก็มีอยู่ 3 คน เช่นกัน คือ ตอนพราหมณ์เล็กพราหมณ์โต มีพราหมณ์เล็ก (คือพราหมณ์เกศสุริยง) พราหมณ์โต (คือพราหมณ์กุมภัณฑ์) และพระสุวรรณหงส์ ส่วนตอนกุมภัณฑ์ถวายม้าก็มีผู้แสดงสำคัญ 3 คน คือ กุมภัณฑ์ยักษ์ เกศสุริยงยักษ์ และพระสุวรรณหงส์ 1 และตอนสุวรรณหงส์ต้องหอก

นอกจากนี้ยังมีต้นฉบับวรรณกรรมที่แพร่หลายไปยังภาคใต้เช่น สุวรรณหงส์ คำกาพย์ ฉบับหลวงพุทธราชศักดา จังหวัดพัทลุง​ เป็นต้น ซึ่งสันนิษฐานว่า คงจะได้รับอิทธิพลจากการเล่นละครในสมัยกรุงศรีอยุธยา รวมทั้งในภาคเหนือและภาคอีสาน ก็ปรากฏเป็นวรรณกรรมใบลาน และภาพจิตรกรรมฝาผนังตามวัดต่าง ๆ เช่น วิหารลายคำวัดพระสิงห์ จังหวัดเชียงใหม่​ เป็นต้น

## อ้างอิง

หมวดหมู่:วรรณคดีไทย
หมวดหมู่:คติชนไทย
สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)

**สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)** (อักษรย่อ: สทอภ.; ) หรือ **จิสด้า** เป็นหน่วยงานรัฐที่บริการข้อมูลภูมิสารสนเทศ และวิจัยและพัฒนาเทคโนโลยีอวกาศของประเทศไทย และเป็น "Space agency" หรือองค์การอวกาศ ประเภทเดียวกับองค์การนาซา และองค์การอวกาศในหลายประเทศทั่วโลก ตั้งอยู่ที่อาคารรัฐประศาสนภักดี ชั้น 6 และชั้น 7 ศูนย์ราชการเฉลิมพระเกียรติ 80 พรรษา 5 ธันวาคม 2550 เลขที่ 120 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร มีสถานีควบคุมดาวเทียมและศูนย์วิจัยอยู่ที่อำเภอศรีราชา จังหวัดชลบุรี

## ประวัติ
ใน พ.ศ. 2514 ประเทศไทยได้มีโครงการสำรวจทรัพยากรธรรมชาติด้วยดาวเทียม โดยการเข้าร่วมกับโครงการ NASA ERTS-1 ซึ่งเป็นโครงการขององค์การบริหารการบินและอวกาศแห่งชาติ สหรัฐอเมริกา (NASA) ภายใต้การดำเนินงานของสำนักงานคณะกรรมการวิจัยแห่งชาติในขณะนั้น

จากความสำเร็จของโครงการจึงได้มีการเปลี่ยนสถานภาพโครงการ เป็นหน่วยงานระดับกองชื่อ **กองสำรวจทรัพยากรธรรมชาติด้วยดาวเทียม** ใน พ.ศ. 2522

ต่อมาใน พ.ศ. 2543 กระทรวงวิทยาศาสตร์ เทคโนโลยีและสิ่งแวดล้อม ได้จัดตั้งหน่วยงานใหม่โดยรวมกองสำรวจทรัพยากรธรรมชาติด้วยดาวเทียม สำนักงานคณะกรรมการวิจัยแห่งชาติ และ ฝ่ายประสานงานและส่งเสริมการพัฒนาระบบสารสนเทศภูมิศาสตร์ ศูนย์ข้อมูลข้อสนเทศ สำนักงานปลัดกระทรวงวิทยาศาสตร์ เทคโนโลยีและสิ่งแวดล้อม ในชื่อ **สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)**

## อำนาจและหน้าที่
เป็นองค์กรหลักของประเทศในการพัฒนาเทคโนโลยีอวกาศและภูมิสารสนเทศ โดยการ
*ผลิต จัดหา รวบรวม วิเคราะห์ และจัดทำคลังข้อมูลจากดาวเทียมสำรวจทรัพยากรและภูมิสารสนเทศเพื่อการพัฒนาประเทศ
*ให้บริการข้อมูล และให้คำปรึกษาด้านเทคโนโลยีอวกาศและภูมิสารสนเทศทั้งในประเทศและระดับสากล
*การพัฒนาเครือข่ายความร่วมมือและการให้บริการด้านเทคโนโลยีอวกาศและภูมิสารสนเทศในระดับสากลทั้งในและต่างประเทศ
*พัฒนาขีดความสามารถในการให้บริการ การสร้างอุตสาหกรรมต่อเนื่อง การสร้างมูลค่าเพิ่ม และหารายได้โดยไม่แสวงหากำไรจากการบริการ (ทั้งด้านวิชาการและข้อมูล)
*พัฒนาบุคลากรด้านเทคโนโลยีอวกาศและภูมิสารสนเทศทั้งในและต่างประเทศ
*วิจัยและพัฒนาเทคโนโลยีอวกาศและภูมิสารสนเทศและระบบดาวเทียมสำรวจทรัพยากร
*การพัฒนาโครงสร้างพื้นฐานด้านเทคโนโลยีภูมิสารสนเทศ

### ภารกิจที่สำคัญ
# เป็นผู้รับผิดชอบการบริหารดาวเทียมสำรวจทรัพยากรดวงแรกของประเทศไทย ที่มีชื่อว่า ดาวเทียมไทยโชต 
# ใช้ประโยชน์จากเทคโนโลยีอวกาศและภูมิสารสนเทศทั้งที่มีอยู่และที่ได้จากการศึกษา ค้นคว้า สร้างงานวิจัย พัฒนา และนวัตกรรม มาประยุกต์ใช้ตามนโยบายและภารกิจที่สำคัญของประเทศ เพื่อสร้างความมั่งคง มั่งคั่ง และยั่งยืนให้กับชุมชน สังคม และประเทศชาติในฐานะที่เป็นองค์กรเทคโนโลยีอวกาศและภูมิสารสนเทศแห่งเดียวในประเทศไทย เพื่อตอบสนองการตัดสินใจเชิงนโยบายระดับชาติด้วยการสร้างเอกลักษณ์และความแตกต่าง (Unique and differentiate) โดยใช้นวัตกรรมและความคิดสร้างสรรค์เป็นตัวนำบนฐานของเทคโนโลยีอวกาศและภูมิสารสนเทศ เพื่อการขับเคลื่อนประเทศอย่างมีทิศทางและยั่งยืน ประกอบด้วย 4 มิติหลักที่สำคัญ ได้แก่ มิติด้านการเกษตรเชิงพื้นที่ มิติด้านสังคมและทรัพยากร มิติด้านเศรษฐกิจและอุตสาหกรรม และมิติด้านการพัฒนาเทคโนโลยีอวกาศ

### ดาวเทียมไทย

## อ้างอิง

## แหล่งข้อมูลอื่น
* 


หมวดหมู่:กระทรวงการอุดมศึกษา วิทยาศาสตร์ วิจัยและนวัตกรรม
หมวดหมู่:องค์การมหาชน
หมวดหมู่:องค์การอวกาศ
หมวดหมู่:หน่วยงานด้านวิทยาศาสตร์และเทคโนโลยีของไทย
หมวดหมู่:องค์การที่ก่อตั้งในปี พ.ศ. 2543
หมวดหมู่:โครงการอวกาศไทย
หมวดหมู่:หน่วยงานของรัฐบาลไทยในเขตหลักสี่
.br

**.br** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบราซิล เริ่มใช้ครั้งแรกเมื่อ พ.ศ. 2532
## อ้างอิง

## ดูเพิ่ม
* Domain Name System
* โดเมนระดับบนสุดตามรหัสประเทศ
## แหล่งข้อมูลอื่น
* .com.br, .net.br, .org.br โดยชื่อโดเมนที่อยู่ IP 

bn
.ve

**.ve** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเวเนซุเอลา

## ดูเพิ่ม
* Domain Name System
* โดเมนระดับบนสุดตามรหัสประเทศ

ve
.tn

**.tn** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศตูนิเซีย

## โดเมนระดับสอง

การลงทะเบียนจะอยู่โดยตรงที่ระดับที่สองหรือที่ระดับที่สามภายใต้ชื่อระดับที่สองต่าง ๆ (บางส่วนจำกัด):

* .com.tn
* .ens.tn
* .fin.tn
* .gov.tn
* .ind.tn
* .intl.tn
* .nat.tn
* .net.tn
* .org.tn
* .info.tn
* .perso.tn
* .tourism.tn
* .mincom.tn

## อ้างอิง

## แหล่งข้อมูลอื่น
* IANA .tn whois information
* .tn domain registrars list

tn
.kr

**.kr** หรือ **.한국** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเกาหลีใต้ เริ่มใช้ครั้งแรกเมื่อ พ.ศ. 2529

## ดูเพิ่ม
* Domain Name System
* โดเมนระดับบนสุดตามรหัสประเทศ

kr
.bh

**.bh** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศบาห์เรน เริ่มใช้ครั้งแรกเมื่อ พ.ศ. 2537

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง
* รายชื่อโดเมนระดับบนสุดตามรหัสประเทศ 

bh
.np

**.np** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเนปาล

## ดูเพิ่ม
* Domain Name System
* โดเมนระดับบนสุดตามรหัสประเทศ

np
.ua

**.ua** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศยูเครน เริ่มใช้ครั้งแรกเมื่อ พ.ศ. 2535

## ประวัติ
* 1 ธันวาคม 1992: ลงทะเบียนใน root zone
* 13 เมษายน 2012: เปิด DNSSEC ใน root zone
* 26 กุมภาพันธ์ 2022: เซิร์ฟเวอร์โดเมนถูกโอนออกจากเคียฟ ด้วยเหตุผลด้านความต่อเนื่องท่ามกลางการรุกรานยูเครนโดยรัสเซีย

## ดูเพิ่ม
* ดีเอ็นเอส
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* IANA .ua whois information
* Official site of domain .ua
* Official site of .ua registry
* Statistic of domain names usage
* Ukrainian Domains Statistics and Information
* Public Suffix List

ua
.ad

**.ad** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอันดอร์รา บริหารจัดการโดยอันดอร์ราเทเลคอม

## ดูเพิ่ม
* .cat
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* IANA .ad whois information
* STA Homepage

ad
.tw

**.tw** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับไต้หวัน เริ่มใช้ครั้งแรกเมื่อ พ.ศ. 2532  มีเว็บที่ลงทะเบียนไป 17 เว็บ

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

## แหล่งข้อมูลอื่น
* .TW Whois Service
* IANA .tw whois information
* List of registrars accredited by TWNIC
* List of registrars accredited by Neulevel

tw
.to

**.to** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศตองงา รัฐบาลตองงาขายโดเมนนี้ให้กับผู้ที่สนใจทุกราย โดย .to ถูกบริหารจัดการโดยศูนย์ข้อมูลเครือข่ายตองงา (Tonic) โดเมนอย่างเช่น .edu.to สามารถขอได้โดยไม่มีค่าใช้จ่าย หากเป็นสถาบันการศึกษาในตองงา หรือกิจการธุรกิจที่ลงทะเบียนในตองงาจะได้รับโดเมนอย่างไม่มีค่าใช้จ่ายด้วย .to เริ่มใช้ครั้งแรกเมื่อ ค.ศ. 1995

เนื่องจากคำว่า *to* เป็นคำบุพบทโดยทั่วไปของภาษาอังกฤษ จึงทำให้ใช้ในการสร้างยูอาร์แอลที่จดจำได้ง่าย เช่น การย่อยูอาร์แอล (ตัวอย่างเช่น go.to) บางกรณีอาจไม่ได้ใช้ในฐานะคำบุพท แต่ใช้ในการสร้างยูอาร์แอลที่เสมือนว่ายูอาร์แอลเป็นส่วนหนึ่งของคำ เช่น cr.yp.to หรือ p.ota.to หรือ uloz.to (ซึ่งมีความหมายว่าบันทึกในภาษาเช็กและภาษาสโลวัก) "T.O." ยังเป็นชื่อเล่นโดยทั่วไปของโตรอนโต รัฐออนแทรีโอ ประเทศแคนาดา และถูกใช้ในฐานะโดเมนเนมของเมืองในเว็บไซต์ชื่อดังของโตรอนโต เช่น Budtender.to  และ Jobs.to  เป็นต้น โดเมนนี้ยังถูกใช้กับนครตูริน ประเทศอิตาลีอีกด้วย

.to เป็นหนึ่งในโดเมนอินเทอร์เน็ตระดับบนสุดจำนวนน้อยที่ไม่มีการรักษาฐานข้อมูล WHOIS ซึ่งให้ข้อมูลผู้ลงทะเบียนบนพื้นที่สาธารณะ ทว่าสามารถติดต่อกับผู้จดทะเบียนโดเมนผ่านทาง tonic.to  ได้ 

โดเมนเนม .to อนุญาตให้ผู้ลงทะเบียนสร้างโดเมนอีโมจิได้ พร้อมทั้งสนับสนุนการค้นหาและการลงทะเบียนโดเมนเนมอีโมจิ .to

## ดูเพิ่ม
* Domain Name System
* โดเมนระดับบนสุดตามรหัสประเทศ

## อ้างอิง

to
หมวดหมู่:การสื่อสารในประเทศตองงา
.la

**.la** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศลาว เริ่มใช้ครั้งแรกเมื่อ พ.ศ. 2539

อย่างไรก็ตามโดเมน .la ก็ได้ถูกใช้งานโดยภาคเอกชนบางรายในสหรัฐอเมริกาด้วยเช่นกัน เพื่อแสดงความเกี่ยวข้องกับลอสแอนเจลิส ที่มักเรียกย่อว่าแอลเอ ตรงกันกับโดเมน .la (ดอตแอลเอ) ทั้งนี้ .la ไม่ใช่โดเมนระดับบนสุดอย่างเป็นทางการสำหรับลอสแอนเจลิสแต่อย่างใด หน่วยงานรัฐบาลในลอสแอนเจลิสใช้โดเมน .gov ของสหรัฐ หรือ .ca.gov หรือ .ca.us ของรัฐแคลิฟอร์เนีย

## อ้างอิง

## ดูเพิ่ม
* Domain Name System
* โดเมนระดับบนสุดตามรหัสประเทศ

หมวดหมู่:การสื่อสารในประเทศลาว
la
ปัญหาการแบ่งจัตุรัสเป็นจัตุรัส

**ปัญหาการแบ่งจัตุรัสเป็นจัตุรัส** () เป็นปัญหาทางเรขาคณิต โดยให้แบ่งสี่เหลี่ยมจัตุรัสที่มีความยาวด้านเป็นจำนวนเต็ม ให้เป็นสี่เหลี่ยมจัตุรัสย่อยที่มีความยาวด้านเป็นจำนวนเต็ม ถ้าสี่เหลี่ยมจัตุรัสย่อยเหล่านั้นมีความยาวด้านแตกต่างกันทั้งหมด จะเรียกว่าเป็น "การแบ่งจัตุรัสเป็นจัตุรัสอย่างสมบูรณ์"

thumb|การแบ่งจัตุรัสเป็นจัตุรัสอย่างสมบูรณ์ที่แบ่งเป็นจำนวนรูปน้อยที่สุด
## การแบ่งจัตุรัสเป็นจัตุรัสอย่างสมบูรณ์
A. J. W. Duijvestijn ใช้คอมพิวเตอร์ในการค้นหาคำตอบของปัญหานี้ และพบคำตอบที่แบ่งเป็นสี่เหลี่ยมจัตุรัส 21 รูป และได้พิสูจน์ว่าเป็นจำนวนรูปที่น้อยที่สุดที่สามารถแบ่งได้

## อ้างอิง

* Brooks, R. L.; Smith, C. A. B.; Stone, A. H.; and Tutte, W. T. The Dissection of Rectangles into Squares, Duke Math. J. 7, 312-340, 1940
* Martin Gardner, "Squaring the square," in *The 2nd Scientific American Book of Mathematical Puzzles and Diversions.*
* C. J. Bouwkamp and A. J. W. Duijvestijn, Catalogue of Simple Perfect Squared Squares of Orders 21 Through 25, Eindhoven Univ. Technology, Dept. of Math., Report 92-WSK-03, Nov. 1992.
* C.J.Bouwkamp and A.J.W.Duijvestijn, Album of Simple Perfect Squared Squares of order 26, Eindhoven University of Technology, Faculty of Mathematics and Computing Science, EUT Report 94-WSK-02, December 1994.

## แหล่งข้อมูลอื่น

* http://www.squaring.net
* http://www.maa.org/editorial/mathgames/mathgames_12_01_03.html
* http://www.math.uwaterloo.ca/navigation/ideas/articles/honsberger2/index.shtml 
* http://www.math.niu.edu/~rusin/known-math/98/square_dissect 
* http://www.stat.ualberta.ca/people/schmu/preprints/sq.pdf 
* http://karl.kiwi.gen.nz/prosqtre.html 
* http://karl.kiwi.gen.nz/prosqtsq.html 

หมวดหมู่:คณิตศาสตร์นันทนาการ
หมวดหมู่:เรขาคณิตไม่ต่อเนื่อง
หมวดหมู่:เรขาคณิต
หมวดหมู่:ปัญหาทางคณิตศาสตร์